Alcàsser dona el tret d'eixida als dies grans de la setmana fallera
dc., 15/03/2023 - 16:17

Alcàsser ja encara els dies grans de la setmana fallera. Les diferents comissions falleres han preparat un programa d'allò més complet, obert al públic, per a gaudir de les Falles 2023. Espectacles pirotècnics, orquestres, cercaviles i, per descomptat, actes tan tradicionals com l'Ofrena o la cremà dels monuments.

Enguany, els representants fallers de cada comissió són els següents:

\- Falla Mercat: María Martínez com a Fallera Major; Llum Chirivella, Fallera Major Infantil; i Pablo Nicolás Martínez, President Infantil.

\- Falla Raval: Paula Castellano, Fallera Major; Miguel Belcos, President; Sarai Marí, Fallera Major Infantil; i Mark Octavio Espuig, President Infantil.

\- Falla Trinquet: María José Navarro, Fallera Major; Miguel Ángel Belmonte, President; Laia Belmonte, Fallera Major Infantil; i Alexis Paños, President Infantil.

L'alcaldessa d'Alcàsser, Eva Zamora, ha assenyalat que «des de l'Ajuntament hem treballat, braç a braç, amb les comissions falleres per a facilitar-los tots els recursos que han necessitat, i s'ha posat en marxa un dispositiu de seguretat perquè les Falles se celebren sense cap tipus d'incident».

Així, Zamora ha animat a tots els veïns i veïnes a gaudir de la festa, però «sempre respectant el descans veïnal per a facilitar la convivència».